અગ્યાર વર્ષની પોતાની વિકાસ ગાથામાં કોલેજનું પરિણામ હમેશા ૧૦૦ ટકા જ રહ્યું છે. અનેક વખત યુનિવર્સીટીમાં આ કોલેજના તાલીમાર્થીઓ એ ઉચ્ચ ક્રમ મેળવ્યો છે. અને ગોલ્ડ મેડલ પણ પ્રાપ્ત કર્યા છે. સામાજિક પ્રવુંત્તિઓમાં પણ મહત્વનું યોગદાન આપ્યું છે. વિવિધ સહઅભ્યાસી પ્રવુંત્તિઓમાં પણ યુનિવર્સીટી ક્ષેત્રે તથા બહારની કોલેજો અને સંસ્થાઓમાં પણ અનેક વખત ઉચ્ચ ક્રમ તાલીમાર્થીઓએ મેળવ્યો છે અને સંસ્થાનું નામ રોશન કર્યું છે. કોલેજમાં પણ અનેક વિવિધ પ્રવુત્તિઓ દ્વારા તાલીમાર્થીઓનો સર્વાંગી વિકાસ સાધવા હમેશા પ્રયત્નશીલ છે તેનો સંસ્થાના ટ્રસ્ટીઓ અને આચાર્યો ને ગર્વ છે. જે હેતુથી આ સંસ્થાની સ્થાપના કરેલ તે હેતુ હમેશા સિદ્ધ થયો છે. તેથી જ આ સંસ્થા વીર નર્મદ દક્ષીણ ગુજરાત યુનિવર્સીટી પ્રથમ નામાંકિત કોલેજોમાંની આ એક કોલેજ છે.